P6_TA(2006)0322
Somalija
Resolucija Evropskega parlamenta o Somaliji
Evropski parlament,
—ob upoštevanju svojih prejšnjih resolucij o razmerah v Somaliji,
—ob upoštevanju prejšnjih izjav visokega predstavnika za zunanjo in varnostno politiko Sveta EU g. Solane
in komisarja Louisa Michela o Somaliji,
—ob upoštevanju Memoranduma o soglasju, ki so ga v Bruslju 28. marca 2006 podpisali predsednik
Somalije Abdulahi Jusuf Ahmed, predsednik Komisije Manuel Barroso, somalijski premier Ali MohamedGedi in komisar Louis Michel,
—ob upoštevanju člena 115(5) svojega Poslovnika,
A. ker izraža zaskrbljenost zaradi dolgotrajne državljanske vojne v Somaliji ter njenih posledic za proces
sprave in miru v tej državi, in prav tako glede varnosti in stabilnosti celotne regije Afriškega roga,
B. ker je milica zveze islamskih sodišč 4. junija 2006 prevzela nadzor nad pretež nim delom južne Somalije
–vključno z glavnim mestom Mogadiš –in pregnala voditelje klanov, ki so nadzirali Mogadi šod leta
1991, ko je bila strmoglavljena centralna oblast Mohameda Siada Bareja,
C. ker Somalija žal že 15 let nima učinkovite nacionalne vlade, zveza islamskih sodišč pa je začela na
območjih pod svojim nadzorom ustanavljati radikalna islamska sodišča z namenom prevzeti oblast; ker
pripadnost različnim klanom še vedno povzroča težave,
D. ker je Varnostni svet Združenih narodov zahteval sprejetje nacionalnega varnostnega načrta, in sicer kot
odgovor na zahteve Afriške unije po delni odpravi embarga na orožje, ki bi prispevalo k podporimirovnim misijam v okviru mandata ZN,
E. ker obstaja bojazen, da zveza islamskih sodišč vključuje skupine, ki so domnevno povezane z mrežo
Al Kaida in mednarodnim terorizmom, kar lahko ogrozi varnost ne le sosednjih držav, ampak tudi
Evropske unije in ostalega sveta,
F. ker je Arabska liga 22. junija 2006 v Kartumu vzpostavila dialog med prehodnimi zveznimi institucijami
in zvezo islamskih sodišč, kjer je prehodna zvezna vlada priznala „dejanski obstoj“ zveze islamskih
sodišč, ta pa je potem priznala „zakonito“ vlado; ker je med obema bil dosežen dogovor o prekinitvi
spopadov in nadaljevanju dialoga za mir in spravo,
G. ker je nedavno srečanje delegacije zveze islamskih sodišč z vladnimi predstavniki ZDA v Kartumu odprlo
nove možnosti za ukrepe o vzajemni krepitvi zaupanja med vpletenimi stranmi,13.12.2006 C 303 E/874 Uradni list Evropske unije
Četrtek, 6. julij 2006SL
1. odločno obsoja nedavne spopade v Mogadišu in bližnji okolici, kot tudi dogodke v Jovharju in drugod
po državi, ki so zahtevali izgubo življenj številnih somalijskih civilistov in smrt Martina Adlerja, neodvisnega
švedskega fotografa, ki je bil prisoten na srečanju privržencev zveze islamskih sodišč;
2. vse vpletene strani poziva, da se vzdržijo ukrepov, ki lahko zaostrijo trenutne napete razmere, poziva k
dialogu in širitvi sodelovanja prehodne zvezne vlade in parlamenta kot legitimnih organov oblasti v Somaliji,
opredeljenih v okviru prehodne zvezne listine;
3. zahteva, da mora mednarodna skupnost poskrbeti za sredstva, s katerimi bo država lahko vzpostavila
lastne institucije, na primer policijske sile, čeže meni, da so vse do tedaj, dokler somalski državljani in držav-
ljanke ne bodo izrazili svoje svobodne volje, edino legitimne prehodne institucije;
4. podpira pobude Afriške unije, Arabske lige in Medvladnega organa za razvoj (IGAD) –vključno z izjavo
izrednega zasedanja Sveta ministrov IGAD z dne 13. junija 2006 v Nairobiju –kakor tudi njihovo osrednjo
vlogo pri prizadevanjih za ohranitev procesa miru in sprave v Somaliji;
5. odločno poziva prehodne zvezne institucije in zvezo islamskih sodišč k polnemu prevzemu odgovor-
nosti za izvrševanje ukrepov v okviru dialoga, ki se je pričel v Kartumu;
6. poziva novo ustanovljeno mednarodno kontaktno skupino za Somalijo, ki jo sestavljajo Afriška unija
(AU), Združeni narodi (ZN), Evropska unija, ZDA, Švedska, Norveška, Italija, Tanzanija in drugi, da se osre-
doto či na vprašanja upravljanja in vzpostavljanja institucij, človekoljubne pomoči za vse prebivalce Somalije
in izboljšanja regionalne stabilnosti in varnosti, kot sredstev za izboljšanje usklajenosti politik med člani
mednarodne skupnosti;
7. poziva EU, da v sodelovanju z AU in ob tesnem sodelovanju z IGAD zagotovi potrebno politično,
finančno in logistično podporo za olajš anje mirovnega procesa, vključno z možnostjo sodelovanja mirovne
misije AU, ki je julija 2006 ponovno dobila podporo vrha AU;
8. mednarodno skupnost in zlasti EU poziva k povečanju človekoljubne pomoči osebam, ki so razseljene
znotraj države, in prebivalstvu v stiski;
9. poziva vse vpletene strani, da spoštujejo mednarodno humanitarno pravo in človekoljubnim organiza-
cijam omogočijo dostop do prebivalstva v stiski ter zagotovijo varnost humanitarnih delavcev;
10. odločno poziva k doslednemu izvajanju in nadzoru embarga na orožje za Somalijo, ki so ga ZN spre-
jeli leta 1992, a ga praktično nihče ne upošteva, in vztraja na stališču, da le delna odprava embarga ni dovolj
za možno mirovno misijo ZN;
11. naroči svojemu predsedniku, naj to resolucijo posreduje Svetu, Komisiji, generalnemu sekretarju ZN,
AU in IGAD, predsedniku prehodne zvezne vlade Somalije in predsedniku zveze islamskih sodišč ter panafri-
škemu parlamentu.13.12.2006 C 303 E/875 Uradni list Evropske unije
Četrtek, 6. julij 2006SL